open-index/open-wikipedia-markdown huggingface dataset:
శ్రీకాకుళం శాసనసభ నియోజకవర్గం

శ్రీకాకుళం శాసనసభ నియోజకవర్గం ఆంధ్రప్రదేశ్ రాష్ట్రంలోని శ్రీకాకుళం జిల్లాకు చెందిన నియోజకవర్గం. దీని నుండి ఆంధ్రప్రదేశ్ శాసనసభకు ప్రతినిధి ఎన్నికవుతాడు. ఇది శ్రీకాకుళం లోక్సభ నియోజకవర్గంలోని ఏడు శాసనసభ నియోజకవర్గాలలో ఒకటి.

గొండు శంకరరావు ఈ నియోజకవర్గానికి ప్రస్తుత శాసనసభ్యుడుగా పదవిలో ఉన్నారు. 2024 ఆంధ్రప్రదేశ్ శాసనసభ ఎన్నికల్లో తెలుగుదేశం పార్టీ నుండి గెలిచారు. 2019 నాటికి ఈ నియోజకవర్గంలో మొత్తం 255,177 మంది ఓటర్లు ఉన్నారు.డీలిమిటేషన్ ఆర్డర్స్ (1951) ప్రకారం ఈ నియోజకవర్గం 1951లో స్థాపించబడింది.

## నియోజకవర్గం పరిధిలోని మండలాలు
శాసనసభ నియోజకవర్గ పరిధిలో రెండు మండలాలు ఉన్నాయి 

{ "type": "ExternalData",  "service": "geoshape",  "ids": "Q24946368,Q59834158"}

## శాసనసభ సభ్యులు

## ఎన్నికల ఫలితాలు

### 1952
				

					
		

			

### 2004

### 2009

### 2014

### 2019

### 2024

 

## ఇవి కూడా చూడండి

* ఆంధ్రప్రదేశ్ శాసనసభ నియోజకవర్గాల జాబితా

## సూచనలు

వర్గం:ఆంధ్రప్రదేశ్ రాజకీయాలు
వర్గం:శ్రీకాకుళం జిల్లా
వర్గం:ఆంధ్రప్రదేశ్ శాసనసభ నియోజకవర్గాలు
జెలగ

**జెలగ** లేదా **జలగ** (ఆంగ్లం *Leech*) అనెలిడాలో హిరుడీనియా విభాగానికి చెందిన జంతువు. ఇవి రక్తాన్ని పీలుస్తాయి. ఇవి ఆలిగోకీటా లోని వానపాముల వలె వీటికి కూడా క్లైటెల్లమ్ ఉంటుంది.

కొన్ని జలగలను ప్రాచీనకాలం నుండి వైద్యచికిత్సలో ఉపయోగించారు. అయితే చాలా జీవులు చిన్న అకశేరుకాల మీద ఆధారపడతాయి. ఇవి ఉభయలింగ జీవులు.

రక్తాన్ని పీల్చే జలగలు అతిథిని అంటి పెట్టుకొని, కడుపునిండా రక్తం త్రాగగానే రాలిపోతాయి. పృష్టభాగంలోని చూషకము ఇలా అతుక్కొడానికి, తిమ్మిరి ఎక్కడానికి అవసరమైన రసాయనాన్ని విడుదలచేసి అతిథికి ఇవి అతిక్కొన్నట్లుగా తెలియకుండా చేస్తాయి. ఇవి రక్తం గడ్డకట్టకుండా ఎంజైమ్ ను స్రవించి రక్తంలోని పంపుతాయి. 

## సామాన్య లక్షణాలు
* ఇవి ఎక్కువగా మంచినీటిలో నివసిస్తాయి. కొన్ని తేమ నేలల్లో నివసిస్తాయి.
* శరీరంలో నిర్ధిష్ట సంఖ్యలో ఖండితాలు ఉంటాయి. ఖండితాలు బాహ్యంగా 'ఆన్యులై' అనే ఉపఖండితాలుగా ఉంటాయి. అంతర ఖండీభవనం లోపించింది.
* చలనాంగాలు చూషకాలు. శూకాలు, పార్శ్వ పాదాలు లేవు.
* ప్రజనన సమయంలో మాత్రమే క్లైటెల్లిమ్ ఏర్పడుతుంది, మిగతా కాలంలో కనిపించదు.
* శరీరకుహరం విసర్జక కణజాలం అయిన బోట్రాయిడల్ కణజాలంతో నిండి ఉంటుంది.
* ఉభయలింగ జీవులు, పురుష జీవులలో ఉపాంగం అనే సంపర్క అవయవం ఉంటుంది. ఫలదీకరణ అంతరంగికంగా జరుగుతుంది.
* అభివృద్ధి ప్రత్యక్షంగా జరుగుతుంది. ఢింబక దశ లేదు.

## ఇవి చదవండి
* Sawyer, Roy T. 1986. *Leech Biology and Behaviour*. Vol 1-2. Clarendon Press, Oxford

## బయటి లింకులు

* Hirudolab

* Leech fact sheet, Australian Museum
* North American leeches
* How to remove a leech
* Biotherapy with leeches and maggots

వర్గం:అనెలిడా
అనెలిడా

**అనెలిడా** (లాటిన్ Annelida) ద్విపార్శ్వ సౌష్టవం, త్రిస్తరిత, ఖండీభవనంగల, నిజ శరీరకుహర అకశేరుకాలు. అనెలిడా అనే పదాన్ని జె.బి.లామార్క్ (J.B.Lamarck) 1809లో ప్రప్రథమంగా ఉపయోగించాడు. లాటిన్ పదం 'ఆన్యులస్' అంటే చిన్న ఉంగరం; గ్రీకు భాషలో 'ఈడోస్' అంటే రూపం అని అర్థం. నీటిలోనూ, భూమి మీద ఉండే వానపాములు, ఇసుక పాములు, జలగలు మొదలగునవి వీనిలో ఉంటాయి. ఎక్కువగా స్వేచ్ఛగా కదులుతూ ఉంటాయి. జలగలాంటి కొన్ని జీవులకు రక్తం పీల్చుకొనే పరభక్షక అలవాట్లు ఉంటాయి.

## సామాన్య లక్షణాలు

# ఈ వర్గం జీవులలో శరీర నిర్మాణం అవయవ వ్యవస్థీకరణ ద్వారా ఏర్పడి, అవయవాలు, వాటికి సంబంధించిన వివిధ వ్యవస్థలను ఏర్పరచాయి.
# ఇవి త్రిస్తరిత జీవులు. వీటి శరీరంలో మూడు స్తరాలుంటాయి.
# ఇవి బహిస్త్వచం, అంతస్త్వచం, మధ్యత్వచం.
# వీటి దేహం పొడవుగా ఉంటుంది.
# వీటి శరీరమంతా ఉంగరాల వంటి ఖండితాలు బాహ్యంగాను, అంతర్గతంగానూ ఏర్పడతాయి. వీటిని దేహఖండాలు అంటారు.
# ఉంగరం వంటి ప్రతీ ఖండితంలోను శరీరకుహరం, నాడీ వ్యవస్థ, విసర్జక వ్యవస్థ మొదలైన అవయవాల భాగాలు కనపడుతూ ఉంటాయి.
# ఈ విధమైన దేహ ఖండాలు గల శరీర విభజన పద్ధతికి దేహఖండీభవనం అని పేరు.
# ఖండితాల మధ్య గల అడ్డు పొరలకు ఖండితాంతర విభాజకాలు అని పేరు.
# ఈ జంతువుల శరీరాలు ద్విపార్శ్వ సౌష్టవ పద్ధతిలో ఏర్పడతాయి.

## వర్గీకరణ
వీటిలో నాలుగు వర్గాలు ఉన్నాయి.అవి 
# పాలికీటా దీనికి ఉదాహరణలు - ఇసుక పురుగు, సీ మౌస్, పాడల్ పురుగు, లగ్ పురుగు, పలో పురుగు.
# ఆలిగోకీటా దీనికి ఉదాహరణలు - వానపాములు
# హిరుడీనియా దీనికి ఉదాహరణలు - జలగలు
# ఆర్కి అనెలిడా దీనికి ఉదాహరణలు - పాలిగార్డియస్

వర్గం:జంతు శాస్త్రము
వర్గం:అనెలిడా
త్రిశూలం (సినిమా)

**త్రిశూలం** 1982, డిసెంబర్ 22న విడుదలయిన తెలుగు చలనచిత్రం . కె.రాఘవేంద్రరావు దర్శకత్వంలో,యువచిత్ర నిర్మాత కె. మురారి నిర్మించిన ఈ చిత్రం లో కృష్ణంరాజు, శ్రీదేవి, జయసుధ, రాధిక ముఖ్య పాత్రలు పోషించారు. కె వి మహదేవన్  సంగీతం సమకూర్చారు." జాగృతి " నవల ఆధారంగా ఈ చిత్రం నిర్మించబడింది.1984 లో హిందీలో రాజేశ్ ఖన్నా, శ్రీదేవి, జయప్రద, పద్మినీ కొల్హాపురిలతో "నయా కదం" పేరుతో కె.రాఘవేంద్రరావు దర్శకత్వంలోనే రీమేక్ చేశారు.

## తారాగణం
* కృష్ణంరాజు
* శ్రీదేవి
* జయసుధ
* రాధిక
* రావు గోపాలరావు
* జానకి
* రావి కొండలరావు
* గొల్లపూడి
* ప్రభాకరరెడ్డి
*

## సాంకేతిక వర్గం
* దర్శకత్వం: కె. రాఘవేంద్రరావు
* నిర్మాత: కె.మురారి
* సంగీతం: కె.వి. మహదేవన్
* మాటలు: సత్యానంద్
* పాటలు: ఆత్రేయ
* ఛాయాగ్రహణం: కె.ఎస్.ప్రకాష్
* కూర్పు: కోటగిరి వెంకటేశ్వరరావు

## పాటలు
ఈ చిత్రంలోని పాటలను పాలగుమ్మి పద్మరాజు, ఆత్రేయ రచించగా కె.వి.మహదేవన్ స్వరపరిచాడు. 

## మూలాలు

వర్గం:కృష్ణంరాజు నటించిన సినిమాలు
వర్గం:గొల్లపూడి మారుతీరావు నటించిన సినిమాలు
వర్గం:రావి కొండలరావు నటించిన సినిమాలు
వర్గం:రాధిక నటించిన సినిమాలు
వర్గం:రావు గోపాలరావు నటించిన సినిమాలు
వర్గం:శ్రీదేవి నటించిన సినిమాలు
వర్గం:జయసుధ నటించిన సినిమాలు
త్రిశూలం (అయోమయ నివృత్తి)

త్రిశూలం అంటే హిందూ దేవతలలో శివుని ఆయుధం.

**త్రిశూలం** పేరుతో ఈ క్రిందివి కూడా ఉన్నాయి:
*త్రిశూలం (సినిమా), 1982లో విడుదలైన తెలుగు సినిమా.
కొండ చిలువ

**కొండ చిలువ** (ఆంగ్లం Python) విషరహితమైన పెద్ద పాము. ఇవి పైథానిడే (Pythonidae) కుటుంబానికి చెందిన సరీసృపాలు.

## భౌగోళిక విస్తరణ
ఇవి సాధారణంగా సహారా ఎడారికి దక్షిణాన, ఆఫ్రికాలోని ఉష్ణప్రాంతాలలో లేదా మడగాస్కర్ ప్రాంతాలలో కనిపిస్తుంది. కానీ దక్షిణాఫ్రికాలో మాత్రం కనిపించదు. ఆసియా దేశాలైన పాకిస్థాన్, భారతదేశం, శ్రీలంక,, నికోబార్ దీవులు, మయన్మార్, చైనా దక్షిణ ప్రాంతం, హాంకాంగ్, ఇండోనేషియా లేదా ఫిలిప్ఫైన్స్ లోని మలయా ప్రాంతాల్లో కనిపిస్తుంది.

ఎక్కువగా అడవుల్లో నివసిస్తూ జంతువులను మింగి వాటి ఆకలిని తీర్చుకుంటాయి. కొన్ని సార్లు మనుష్యులను కూడా ఇవి మింగిన సందర్భాలున్నాయి.
## ఇవి కూడా చూడండి
*అనకొండ
*దక్షిణాఫ్రికా కొండచిలువ
## మూలాలు

వర్గం:పాములు
ఊసరవెల్లి

**ఊసరవెల్లి** (ఆంగ్లం Chameleon) ఒక సరీసృపము.
సాధారణంగా తొండ పెరిగేకొద్ది ఊసర వెల్లిగా మారుతుంది అంటారు .
## అరుదైన లక్షణాలు
ఊసర వెల్లి యొక్క సహజ గుణం రంగులు మార్చడం, 
ఇది ఏదైన చెట్టుమీద కాని వస్తువు మీద కాని వెళ్ళి దాని రంగులొకి మారిపొయి రక్షణ పొందుతూ వేటాడుతుంది.
ఇంకొక విశేషం ఏమిటంటే దీని నాలుక సహజంగా కన్నా పొడుగు ఉంటుంది, దీని ద్వారా దూరంనుంచే క్రిమి, కీటకాలను వేటాడుతుంది.
దీనిని మాంసాహారంగా కుడా తీసుకుంటారు. ఇది అతి నెమ్మదిగా నడుస్తుంది.
దీని పట్టు, ఇది దేనినైనా చాలా గట్టిగా పట్టుకుంటుంది, దీని పట్టు విడిపించడం కొంచం కష్టం ! 'ఉడుం పట్టు' అని బాగా ప్రసిద్ధి .
## శరీర రంగు మార్పు
వూసరవెల్లి తన శరీరపు రంగును పరిసరాలకు అనుగుణంగా మారుస్తుందనుకోవడం నిజం కాదు. కానీ దాని శరీరపు రంగులు మారతాయనేది మాత్రం నిజం. పరిసరాల్లోని ఉష్ణోగ్రత, వెలుతురు తీవ్రతల్లోని హెచ్చుతగ్గులకు అనుగుణంగా దాని చర్మం స్పందిస్తూ ఉంటుంది. అవి ఒకదానితో ఒకటి సందేశాలు పంపుకోవడం, వాటి మానసికావస్థను తెలియ పరుచుకునే క్రమంలో కూడా ఈ రంగుల మార్పిడి ఉపయోగపడుతూ ఉంటుంది. వాటి చర్మంలో ఉండే జీవకణాల్లో పలు యాంత్రిక నిర్మాణాల చర్యల వల్ల రంగుల మార్పు జరుగుతుంది. చర్మంలోని క్రోమోటోఫోర్స్ (chromotophores) అనే ప్రత్యేకమైన జీవకణాల వల్ల వేర్వేరు రంగులు ఒకేచోట ఏర్పడడమో లేక వివిధ ప్రదేశాలకు విస్తరించడమో జరుగుతుంది. వివిధ రకాలైన క్రోమోటోఫోర్స్ వేర్వేరు రంగులను మెరిసే స్ఫటికాల రూపంలో కలిగి ఉంటాయి.
## మూలాలు

## ఇవి కూడా చూడండి
బల్లి

వర్గం:బల్లులు
పసరిక పాము

చెట్ల మీద అందంగా కనిపించే ఈ పాము ఒక విషరహిత సర్పము. ఇది ఎక్కువగా చెట్లపై నివసిస్తుంది. కప్పలు, తొండలు, చిట్టి ఎలుకలు, చిన్న పక్షులు, కీచురాళ్ళు, గొంగళి పురుగులు, మిడతలు దీని ఆహారం. ఆహారపు జీవిని కొంత దూరం వెంబడించి, జాగ్రత్తగా వాసన చూసి, తల దగ్గర పట్టుకుని మింగుతుంది. ఎక్కువగా తొండలను ఇష్టపడుతుంది.

వర్గం:విషం లేని పాములు
అనకొండ

**అనకొండ** (ఆంగ్లం Anaconda) ప్రపంచంలో అతిపెద్ద విషరహిత సర్పము. ఇవి బాయిడే (Boidae) కుటుంబానికి చెందిన సరీసృపాలు. ఈ సర్పము పేరున పలు ఆంగ్ల సినిమాలు నిర్మించబడినవి. ఇది ప్రపంచములో అతిపెద్దదైన సర్పజాతి. అనకొండ అనే పేరు ఒక వర్గాన్ని మొత్తాన్ని సూచించినా సాధారణంగా ఆకుపచ్చ రంగులో ఉండే యూనెక్టస్ మ్యూరినస్ అనే జాతినుద్దేశించి వాడుతుంటారు. 

అనకొండ క్రింది వాటిల్లో దేన్నైనా సూచించవచ్చు
* దక్షిణ అమెరికాలో ఎక్కువగా కనిపించే నీటిలో సంచరించే యూనెక్టస్ జాతికిచెందిన ఏ పామునైనా సూచించవచ్చు
* కొలంబియాలోని ఆండీస్ లో, వెనెజులా, గయానా, ఈక్వెడార్, పెరూ, బ్రెజిల్, బొలీవియా, ట్రినిడాడ్ ద్వీపము మొదలైన ప్రదేశాల్లో కనిపించే యూనెక్టస్ మ్యూరినస్ (సాధారణ అనకొండ).
* తన ఆహారాన్ని నలిపి వేసే ఏ పెద్ద పామునైనా అనకొండ అనవచ్చు

ఇవి బాధితులను సాధారణంగా తమ బలమైన చుట్లతో చుట్టి నలిపివేసి చంపి తింటాయి. 

పాములు లేదా సర్పాలు పొడవుగా, పొలుసులు కలిగి, కాళ్లులేని, భూచరాలైన సరీసృపాలు. ఇంతవరకు పాములలో 2,900 జాతులను గుర్తించారు. ఇవి అంటార్కిటికాలో మినహా ప్రపంచమంతటా విస్తరించి ఉన్నాయి. ఇందులో చాలా వరకు విషపూరితం కావు. మొత్తం ఇరవై కుటుంబాలలో మూడింటికి చెందినవి మాత్రమే హానికరమైనవి. పాములకు చెవులు ఉండవు.

అనకొండ అనే పాము దక్షిణ అమెరికాలోనే అతి పెద్దది. 40 అడుగుల పొడవు ఉండి, దాదాపు వెయ్యి పౌం‍డ్ల బరువు ఉంటుంది. దక్షిణ అమెరికాలోని అనకొండ పొడవు రమారమి 5.5 మీటర్లు.(18 అడుగులు). మనుషులను, జంతువులను తినే ఆరు రకాల పాములలో ఇది ముఖ్యమైంది. భారతదేశంలో కొండచిలువ వీటిలో ఓ రకం.

## సినిమాల్లో
దీనిని ఆధారంగా హాలీవుడ్ లో ఇప్పటి దాకా మూడు సినిమాలు (1997, 2004, 2008) కూడా వచ్చాయి. అయితే ఈ సినిమాల్లో చూపించినట్లుగా ఇవి మానవులకు అంతగా హాని తలపెట్టవని శాస్త్రజ్ఞుల పరిశోధనల్లో తేలింది. 

## మూలాలు

వర్గం:విషం లేని పాములు
గడ్డి

**గడ్డి** (Grass) ఏకదళబీజాలలోని పోయేసి కుటుంబమునకు చెందిన చిన్న మొక్కలు.

## భాషా విశేషాలు
గడ్డి [ gaḍḍi ] gaḍḍi. తెలుగు n. Grass. కసవు. వరిగడ్డి rice straw. గడ్డి మొలతాడు a small cord made of the darbha or sacred grass worn around the waist by a young Brahmin in the ceremony of investing him with the sacred thread. కామంచిగడ్డి or కామాక్షికసవు the Citronella, or Andropogon Nardus. (Watts.) గడ్డితలకాయ gaḍḍi-tala-kāya. n. A hair-brained fellow, a soft-headed fool. గడ్డిపరక gaḍḍi-paraka. n. A blade of straw or grass గడ్డిపాము gaḍḍi-pāmu. n. A species of snake. గడ్డిపిట్ట gaḍḍi-piṭṭa. n. A kind of bird: there are three sorts, named ఎర్రగడ్డిపిట్ట, బిత్తరిగడ్డిపిట్ట and భూతగడ్డిపిట్ట. గడ్డిబొద్దున gaḍḍi-bodduva. n. A ring of grass rope to set a pot on. చుట్ట కుదురు.

గడ్డి తినిపించు gaḍḍi-tini-pinṭsu. v. n. To dupe. (lit. to make one eat grass) వానిని గడ్డి తినిపించినారు they befooled him. గడ్డితిను gaḍḍi-tinu. v. n. To eat grass, to be cheated. ఈలాగున గడ్డితిన్నాడు thus was he befooled.

## గడ్డిలో రకాలు
* సైనోడాన్ డాక్టిలాన్ - గరిక
* సైపరస్ రొటండస్ - తుంగ గడ్డి
* చీపురు గడ్డి
* దర్భగడ్డి
## దర్భగడ్డి

దర్భ గడ్డి ఒక గడ్డి మొక్కలు. యజ్ఞ, యాగాలలో దర్బ గడ్డి ప్రముఖ పాత్ర వహిస్తుంది. (పూజకు తగిన, యోగ్యమైన అష్టార్ఘ్యములు : పెరుగు, తేనె, నెయ్యి, అక్షతలు, గరిక, నువ్వులు, దర్భగడ్డి, పువ్వులు)

## ఉపయోగాలు
* వివిధ రకాలైన గడ్డి పశువులకు మంచి ఆహారం.

## ఇవి కూడా చూడండి
* గడ్డివాము

వర్గం:పోయేసి
గడ్డి పాము

హిమాలయన్ కీన్‌బేక్ ఒక రకమైన విషరహితమైన సర్పాలు. ఇవి కొలుబ్రిడే కుటుంబానికి చెందిన గడ్డిపాముల జాతికి చెందిన సరీసృపం. ఈ జాతి దక్షిణ ఆసియాలో  ప్రాంతాలలో ఉంటుంది.

## భౌగోళిక పరిధి
హెచ్. ప్లాటిసెప్స్ భారతదేశం నుండి ఉప-హిమాలయ ప్రాంతం, నేపాల్, బంగ్లాదేశ్, పాకిస్తాన్, భూటాన్ ,  చైనాలలో 1000 మీటర్ల నుండి 3600 మీటర్ల మధ్య (సుమారు 3,300 నుండి 11,800 అడుగులు)  ఉంటుంది.

## వివరణ
ఇవి ఆలివ్-గోధుమ రంగుతో  చిన్న నల్ల మచ్చలు కలిగి ఉంటుంది; తరచుగా రెండు నలుపు సమాంతర రేఖలు లేదా మూపుపై దీర్ఘవృత్తాకార మార్కింగ్; తల యొక్క ప్రతి వైపున ఒక కాంతి, నలుపు అంచుల గీత, లేదా కంటి నుండి గ్యాప్ (నోటి మూల) వరకు ఒక నల్లని గీత;  పసుపు, నలుపు చుక్కలతో లేదా లేకుండా; ఉంటుంది. గొంతు కొన్నిసార్లు నల్లగా ఉంటుంది. దీని మొత్తం పొడవు 90 సెం.మీ (3 అడుగులు); తోక 23 సెం.మీ (9 అంగుళాలు).

## మూలాలు

వర్గం:పాములు
గరిక

**గరిక, ఒక చిన్న [[గడ్డి]] మొక్క .దీని** వృక్షశాస్త్ర నామం సైనోడాన్ డాక్టిలాన్ (కుటుంబం: Poaceae) చెందింది అన్ని గడ్డి సైనోడాన్ లేదా గరిక కాదు. ఇది దర్భ/ ఇంపీరిటా లేదా కొన్ని సార్లు టైఫా ద్వారా భర్తీ చేయబడుతుంది.అవి తేలికపాటి అలర్జీని కలిగిస్తాయి.దీనిని సంస్కృతంలో **దూర్వ** అని పిలుస్తారు.

గరిక పోచలు ఆకుపచ్చని రంగులో పొట్టిగా ఉండి 2-15 సెం.మీ. పొడవుండి అంచులు గరుకుగా ఉంటాయి. ఒక్కొక్క కొమ్మ సుమారు 1-30 సెం.మీ. పొడుగ్గా పెరుగుతాయి. వీటి కాండం చదునుగా ఉంటుంది. కాండం చివర విత్తనాలు 2–6 గుత్తులుగా ఉంటాయి.వీటికి లోతైన వేర్లు ఉంటాయి, కరువు పరిస్థితులలో 2 మీటర్ల లోతుకు పోయి ఒక చాపలాగా తయారుచేస్తాయి. ఇవి విత్తనాల ద్వారా వ్యాప్తిచెందుతుంది.

## వైద్యరీత్యా ఉపయోగం

దీని వేళ్లు కొన్ని రుగ్మతలకు నివారణగా వాడతారు.వేళ్లను శుబ్రపరచి ఎండబెట్టిన తరవాత పొడిగా చేసి గ్రీన్ టీ లాగా వాడితే అయాసం, మూత్రపిండాల వ్యాధితో భాధపడుతున్నవారికి ఉపశమనం కలిగిస్తుంది.దీనిని వినాయక పూజలో నాలుగవ పత్రిగా ఉపయోగిస్తారు.

## మూలాలు

## బయటి లింకులు

*Online Field guide to Common Saltmarsh Plants of Queensland
*Garika Gaddi: కలుపు మొక్కగా భావించే గరకతో ఎన్నో సమస్యలకూ చెక్ click this [alt=health benifits|thumb|[https://uqlick.com/bermuda-grass-uses-in-telugu/]|166x166px](https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:1000098358-1024x720.webp)FAO factsheet: ''Cynodon dactylon'' 
*Integrated Taxonomic Information System - Bermuda Grass Common

వర్గం:పోయేసి
వర్గం:వినాయక చవితి పత్ర పూజ పత్రి
ఎగిరే నక్క

thumb|230x230px| ఫ్రూట్  గబ్బిలాల కాలనీ
***టెరోపస్*** అనేది పెద్ద గబ్బిలాల జాతి.  వీటిని సాధారణంగా **ఫ్రూట్ గబ్బిలాలు** లేదా **ఎగిరే నక్కలు** అని పిలుస్తారు. ఇవి ఆసియాలోని ఉష్ణ మండల,  ఉప ఉష్ణ మండలంలో నివసిస్తున్నాయి: ఆస్ట్రేలియా, భారత ఉపఖండం, తూర్పు ఆఫ్రికా,  హిందూ మహా సముద్రం,  పసిఫిక్ మహాసముద్రాలలోని కొన్ని సముద్ర ద్వీపాలలో కూడా నివసిస్తాయి.  

ఈ జాతిలో కనీసం 60 జీవ జాతులు ఉన్నాయి. ఎగిరే నక్కలు పండ్లు,  ఇతర మొక్కల పదార్థాలను,  అప్పుడప్పుడు కీటకాలను కూడా తింటాయి. అవి  తమ వాసనా శక్తితో ఆహారాన్ని కనుగొంటాయి. చాలా వరకు, కానీ అన్నీ కాదు, రాత్రిపూట తిరుగుతాయి. అవి ఎకో లొకేట్ (ప్రతిధ్వనుల ద్వారా స్థానం గుర్తించుట)  చేయలేనందున అవి చురుకైన దృష్టితో నావిగేట్ చేస్తాయి. అవి ఎక్కువ కాలం జీవించి, తక్కువ జనన రేటును కలిగి ఉంటాయి. చాలా జాతుల ఆడ పక్షులకు ప్రతి సంవత్సరం ఒక సంతానం మాత్రమే ఉంటుంది. ఈ నెమ్మదైన జనన రేటు ప్రస్తుత పరిస్థితులలో వారి జనాభాను హాని కలిగిస్తుంది.

ఇతర గబ్బిలాల మాదిరిగానే, ఎగిరే నక్కలు మానవులకు ప్రాణాంతక వ్యాధులను కలిగిస్తాయి. అవి ఆస్ట్రేలియన్ బ్యాట్ లైసావైరస్ ( రేబిస్‌కు కారణమవుతాయి),  హెండ్రా వైరస్ వంటి అరుదైన, కానీ ప్రాణాంతక వ్యాధి కలిగించేవిగా ఉంటాయి. ఈ రెండు వ్యాధుల నుండి ఏడు మంది మానవులు చనిపోయినట్లు నివేదికలు ఉన్నాయి.  నిపా వైరస్ ఎగిరే నక్కల ద్వారా కూడా వ్యాపిస్తుంది &mdash; ఇది ఎక్కువ మందిని ప్రభావితం చేస్తుంది, 100 మందికి పైగా మరణాలు సంభవించాయి.

ఎగిరే నక్కలు స్థానిక ప్రజలకు సాంస్కృతిక ప్రాముఖ్యతను కలిగి ఉంటాయి. అవి సాంప్రదాయ కళ, జానపద కథలు,  ఆయుధాలలో కనిపిస్తాయి. వాటి బొచ్చు,  దంతాలు గతంలో కరెన్సీగా ఉపయోగించబడ్డాయి. కొన్ని సంస్కృతులు ఇప్పటికీ తమ దంతాలను కరెన్సీగా ఉపయోగిస్తున్నాయి.

## మూలాలు

వర్గం:జంతువులు
నిప్పుకోడి

**నిప్పుకోడి** (ఆంగ్లం Ostrich) ఎగరలేని ఒక పెద్ద పక్షి. దీన్నే **ఉష్ట్రపక్షి అని కూడా అంటారు.** ఈ పక్షి స్ట్రుతియో కామెలస్ (***Struthio camelus***) జాతికి చెందినది. బర్డ్ లైఫ్ ఇంటర్నేషనల్ సంస్థ దీన్ని 2014 నుండి ఒక ప్రత్యేకమైన జాతిగా గుర్తించింది. ఇదే జాతికి చెందిన ఇతర పక్షులలో కివి (kiwi), ఈము (emu), రియాస్ (rheas), కాసోవరీలు (cassowaries) ఉన్నాయి. 

## ప్రత్యేకత
సాధారణ **నిప్పుకోడి** అత్యంత ఎత్తైన, బరువైన పక్షి. మగ పక్షులు 2.1 నుండి 2.75 మీ (6 అడుగుల 11 అంగుళాల నుండి 9 అడుగుల 0 అంగుళాలు) పొడవు, 100 నుండి 130 కిలోల (220 నుండి 290 పౌండ్లు) బరువు ఉంటాయి, అలాగే ఆడ పక్షులు 1.75 నుండి 1.9 మీ (5 అడుగుల 9 అంగుళాల నుండి 6 అడుగుల 3 అంగుళాలు) పొడవు, 90 నుండి 120 కిలోల (200 నుండి 260 పౌండ్లు) బరువు ఉంటాయి. దీని ఉప జాతులలో ఉండే మగ **నిప్పుకోడి** 156.8 కిలోల (346 పౌండ్లు) వరకు బరువు కూడా ఉంటుంది, అయితే దక్షిణాఫ్రికాలోని జాతులలోని మగ పక్షులు అత్యధికంగా 59.5 నుండి 81.3 కిలోల (131 నుండి 179 పౌండ్లు) మధ్య మాత్రమే బరువు కలిగి ఉంటాయి. వీటి పిల్లలు ముదురు గోధుమ రంగు మచ్చలతో జింక రంగులో ఉంటాయి. మూడు నెలల వయసు వచ్చేసరికి వాటికి ఈకలు రావడం మొదలౌతుంది. రెండవ సంవత్సరం వచ్చేసరికి వాటికి పెద్ద పక్షులలాగా ఈకలు ఉంటాయి.

**నిప్పుకోడికి పొడవైన మెడ, కాళ్ళు ఉంటాయి. అవి గంటకు 70 కి.మీ (43 మైళ్ళు) వేగంతో పరిగెత్తగలవు.**

## భౌగోళికత - చరిత్ర
**నిప్పుకోడి యొక్క వివిధ ఉపజాతులు ప్రస్తుతం** ఆఫ్రికాలోని భూమధ్యరేఖ అటవీ మండలాల్లోని అడవిలో, ఉత్తర, దక్షిణ ప్రాంతాలలోని సవాన్నాలు, కొన్ని ఎడారులలో మాత్రమే కనిపిస్తున్నాయి. 

నిప్పుకోడి ఈకలను మహిళల టోపీలకు అలంకరణగా ఉపయోగించేవారు. ఉత్తర ఆఫ్రికా, అరేబియాలోని కొన్ని ప్రాతాలలో ఈ పక్షులను పరుగు పందాల క్రీడల్లో వాడేవారు. 

## మూలాలు


వర్గం:పక్షులు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
వర్గం:ఎగరని పక్షులు
వెంకట రాఘవన్

**శ్రీనిసరాఘవన్ వెంకటరాఘవన్** (ఆంగ్లం: Srinivasaraghavan Venkataraghavan; జననం 1945, ఏప్రిల్ 21,  చెన్నై) భారతదేశానికి చెందిన మాజీ క్రికెట్ క్రీడాకారుడు. ఇంగ్లీష్ కౌంటీ క్రికెట్ లో ఇతడు డెర్బీషైర్ తరఫున ఆడినాడు. భారత క్రికెట్ జట్టు నుంచి రిటైర్ అయిన తర్వాత అంతర్జాతీయ క్రికెట్ కౌన్సిల్ ఎలైట్ టెస్ట్ ప్యానెల్ అంపైర్ గా నియమించబడ్డాడు.

1970 దశాబ్దంలో భారత జట్టులో ప్రముఖ స్పిన్నర్లయిన చంద్రశేఖర్, బిషన్ సింగ్ బేడీ, ఎరపల్లి ప్రసన్న లతో బాటు వెంకట రాఘవన్ ఒకరు. ఇతను ఫీల్డింగ్ లో మంచి నేర్పరి. అంతేకాకుండా చివరి వరుస బ్యాట్స్‌మెన్ లలో ఇతను ప్రయోజనకారిగా ఉండేవాడు. 20 సంవత్సరాల ప్రాయంలోనే భారత్ తరఫున న్యూజీలాండ్ పై టెస్ట్ మ్యాచ్ ఆడి, సీరీస్ చివరి నాటికి ప్రపంచ శ్రేణి స్పిన్నర్ గా అవతరించాడు. ఢిల్లీ టెస్టులో 12 వీకెట్లు సాధించి భారత విజయానికి దోహదపడ్డాడు. 1970-71 లో ఇంగ్లాండు పర్యటించిన భారత జట్టుకు ఉప నాయకుడిగా వ్యవహరించాడు. ఆ సీరీస్ లో భారత్ గెల్వడమే కాకుండా చరిత్ర సృష్టించింది. ఇందులో వెంకట రాఘవన్ కీలక పాత్ర వహించాడు. ట్రినిడాడ్ టెస్టులో 5 వికెట్లు సాధించడమే కాకుండా 3 టెస్టులలో మొత్తం 13 వికెట్లు పడగొట్టాడు.

1975లో జరిగిన మొదటి ప్రపంచ కప్ క్రికెట్ లో, 1979 రెండో ప్రపంచ కప్ క్రికెట్ లో ఇతను భారత జట్టుకు నాయకత్వం వహించాడు. 1979లో ఇంగ్లాండుతో జరిగిన 4 టెస్టుల సీరీస్ కు కూడా ఇతను నాకకత్వం వహించాడు. దేశవాళీ క్రికెట్ లో ఇతను సౌత్ జోన్ కు, తమిళనాడుకు దశాబ్దం పైగా నేతృత్వం వహించాడు.

1985లో వెంకట రాఘవన్ ఫస్ట్ క్లాస్ క్రికెట్ నుంచి నిష్క్రమించాడు. ఆ తర్వాత భారత టెస్ట్ జట్టుకు అడ్మినిస్ట్రేటర్ గా నియమించబడ్డాడు. 2003లో ఇతనికి పద్మశ్రీ బిరుదును భారత ప్రభుత్వం ప్రధానం చేసింది. వృత్తిరీత్యా ఇతను మెకానికల్ ఇంజనీరు. 
## అంపైర్ గా క్రీడా జీవితం
మొదటిసారిగా 1993, జనవరి 18 న జైపూర్లో జరిగిన భారత-ఇంగ్లాండు వన్డే మ్యాచ్ కు అంపైర్ గా బాధ్యతలు నిర్వహించాడు. అప్పటి నుంచి 73 టెస్టు మ్యాచ్ లకు, 52 వన్డే మ్యాచ్ లకు అతను అంపైరింగ్ బాధ్యతలు చేపట్టాడు. అతని అంపైర్ క్రీడా జీవితంలో ముఖ్యఘట్టాలు 1996, 1999, 2003 ప్రపంచ కప్ లలో అంపైరింగ్ విధులను నిర్వహించడం.
## బయటి లింకులు

## ఇవి కూడా చూడండి

వర్గం:1945 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ కెప్టెన్లు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తమిళనాడు క్రీడాకారులు
వర్గం:జీవిస్తున్న ప్రజలు
వర్గం:క్రికెట్ అంపైర్లు
ముహమ్మద్ ఇక్బాల్

**ముహమ్మద్ ఇక్బాల్** ఉర్దూ, పారశీ భాషలలో కవి. *సారే జహాఁసె అఛ్ఛా హిందూస్తాఁ హమారా* గేయ రచయితగా సుప్రసిద్ధుడు.
ఇతనికి *అల్లామా* (మహా పండితుడు) అనే బిరుదు గలదు.

## [[సారే జహాసె అచ్చా]]
:సారే జహాఁసె అచ్ఛా - హిందూసితాఁ హమారా హమారా
హం బుల్ బులేఁ హైఁ ఇస్‌కీ
యే గుల్ సితాఁ హమారా, హమారా.

పర్ బత్ వో సబ్‌సే ఊంచా
హంసాయ ఆస్‌మాఁ కా
వోసంతరీ హమారా - వో పాస్ బాఁ
హమారా, హమారా.

గోదీమె ఖేల్ తీ హైఁ
ఇస్‌కీ హజారో నదియాఁ
గుల్షన్ హై జిన్ కే దమ్ సే
రష్‌కే జినాఁ హమారా, హమారా.

ఆయె అబ్ రౌద్ గంగా ఓ దిన్ హైఁ యాద్ తుజ్ కో
ఉతారా తెరే కినారే జబ్ కారవాఁ హమారా
మజ్ హబ్ నహీ సిఖాతా
ఆపస్‌మే బైర్ రఖనా
హింధీ హై హం (3) వతన్ హై
హిందూసితాఁ హమారా, హమారా.

యూనాన్ ఓ మిస్ర్ ఓ రోమా సబ్ మిట్ గయే జహాఁ సే
అబ్ తక్ మగర్ హై బాకీ నామ్ ఓ నిషాఁ హమారా

కుచ్ బాత్ హై కె హస్తి మిట్ తీ నహీఁ హమారీ
సదియోఁ రహా హై దుష్మన్ దౌర్ ఏ జమాఁ హమారా

ఇక్బాల్ కోయి మొహ్రిమ్ అప్నా నహీఁ జహాఁ మే
మాలూమ్ క్యా కిసీ కో దర్ద్ ఏ నిహాఁ హమారా

సారే జహాఁసె అచ్చా...

అర్ధం:

ప్రపంచం మొత్తం కంటే గొప్పది మన హిందుస్థాన్.
ఇది మనకో ఉద్యానవనం. 
మన మిక్కడ బుల్బుల్ పిట్టలం.
ఆకాశాన్నంటే ఆ మహోన్నత పర్వతం ఆ పక్కన మనకు కాపలాగా రక్షణగా నిలిచివుంది. 
ఈ దేశమాత ఒడిలో వేలాది నదులు ఆడుకుంటున్నాయి. 
ఈ నదీజలాలలతో వికసించిన పూదోటను చూసి స్వర్గమే అసూయపడుతున్నది. 
మతం పరస్పర వైరాన్ని బోధించదు. 
మనమంతా భారతీయులం. మన దేశం భారతదేశం. 

గ్రీస్, ఈజిప్ట్, రోమ్ అన్నీ తుడిచిపెట్టుకుపోయాయి
ఇప్పటి వరకు, మన నాగరికత {ఇది కాలపరీక్షలో నిలబడింది}

మనల్ని, మన అస్తిత్వాన్ని క్షీణించకుండా నిలువరించేది ఏదో ఉంది
యుగయుగాలుగా మన శత్రువు, ప్రపంచ మార్గం

ఇక్బాల్! 
నీ హృదయంలోని బాధను అర్థం చేసుకొగల ఆత్మ ఉన్నదా ?
ప్రపంచం మొత్తం కంటే గొప్పది

Better than the entire world, is our Hindustan;
we are its nightingales of mirth, and it is our garden abode

Though in foreign lands we may reside, with our homeland our hearts abide,
Regard us also to be there, where exist our hearts

That mountain most high, neighbor to the skies;
it is our sentinel; it is our protector

In the lap of whose, play thousands of rivers;
gardens they sustain; the envy-of-the-heavens of ours

O waters of the Ganga mighty, do you recall the day
when on your banks, did land the caravan of ours

Religion does not teach us to harbour grudges between us
Indians we all are; India, our motherland

While Greece, Egypt, Rome have all been wiped out
till now yet remains, this civilization of ours {it has stood the test of time}

Something there is that keeps us, our entity from being eroded
For ages has been our enemy, the way of the world

Iqbal! Is there no soul that could
understand the pain in thy heart?
thumb|‎

## రచనలు

* 'బాంగ్ ఎ దరా' (శంఖారావం)
* 'బాల్ ఎ జిబ్రఈల్' (జిబ్రఈల్ కేశాలు) (భారత సివిల్ సర్వీసెస్ పరీక్షలకు, ఉర్దూ భాష సిలబస్ లో గలదు). 
* 'జర్బె కలీమ్'
* 'అరమ్ గానె హిజాజ్'
## బయటి లంకెలు
* బెజవాడ గోపాలకృష్ణ అనువదించిన ఇక్బాల్ కవితలు
* ఇక్బాల్ కవితలకు బెజవాడ గోపాలరెడ్డి అనువాదం

## ఇవీ చూడండి
* ఉర్దూ కవిత్వం
* లాహోర్

వర్గం:ముస్లిం పండితులు
వర్గం:ఉర్దూ కవులు
వర్గం:1877 జననాలు
వర్గం:1938 మరణాలు
వర్గం:పర్షియన్ సాహిత్యం
సీమకోడి

**సీమకోడి** (ఆంగ్లం Turkey) లేదా **టర్కీకోడి**ఒక రకమైన పక్షులు.

వర్గం:పక్షులు
కోడి

**కోడి** లేదా **కుక్కుటము** ఒక రకమైన పక్షులు. వీటిలో మగ కోడిని 'కోడిపుంజు', ఆడ కోడిని 'కోడిపెట్ట' అని వ్యవహరిస్తారు. కోళ్ళల్లో అనేక రకాల జాతులు ఉన్నాయి. అవి

* నాటు కోళ్ళు;ఇళ్ళలో పెంచు దేశివాళి రకాలు.గుడ్లు పెట్టుటకై తప్పని సరిగా మగకోడితో సంపర్కం అవసరం.నాటు/దేశివాళి కోడి గుడ్లు పునరుత్పత్తిశక్తి కలిగివుండును(గుడ్లను పొదగిన పిల్లలు వచ్చును)
*ఫారంకోళ్ళు=గుడ్ల ఉత్పత్తికై పెంచు సంకరజాతి కోళ్ళు.వయస్సుకువచ్చిన తరువాత మగకోడితో సంపర్కం అవసరం లేకుండ గుడ్లు పెట్టును.ఈ గుడ్లకు పునరుత్పత్తి శక్తి లేదు.
*బ్రాయిలర్=ప్రత్యేకంగా మాంసం కై పెంచు కోళ్ళు.వీటి ఎముకలు చాలా మృదువుగా వుండును.

## కోడిపెట్టలు విశేషాలు
* ఇవి గుడ్లు పెట్టి పిల్లలను పొదుగుతాయి.
thumb|right|కోడి పెట్ట దాని పిల్లలు, కరీంనగర్లో తీసిన చిత్రం

## కోడిపుంజులు విశేషాలు
* వీటిని అధికంగా పందాలలో వాడుతుంటారు.
* వీటికి పౌరుషం పెరిగేందుకు మిర్చి మొదలుకొని అనేక రకాల ఆహారం ప్రత్యేకంగా తినిపిస్తుంటారు.
* వీటిని ఆంధ్ర ప్రాంతంలో నెమలి, డేగ, కోయిల, పరగ ఇంకా అనేక రకాల పేర్లతో పిలుస్తుంటారు.

## ఉపయోగాలు
కోడి గుడ్లు|కుడి|thumbnail|250px

* వీటి మాంసం విరివిగా వాడుతుంటారు.
* వీటి గుడ్లు అత్యధికంగా వాడు ఒక ఆహార పదార్థం

## కోడి ముందా? గుడ్డు ముందా?
కోడి గుడ్డు ఏర్పడడంలో ఓవోస్లిడీడిన్ 17 (ఓసీ- 17) అనే ప్రొటీన్ గుడ్డు పెంకులో మాత్రమే కనిపిస్తుంది. కోడి దేహంలో కాల్షియం కార్బొనేట్ తయారవుతుంది.కోడిలోనే ఉత్పత్తి అయ్యే ఓసీ- 17 ప్రొటీన్ కాల్షియం కార్బొనేట్‌లోని సూక్ష్మ కణాల మధ్య రసాయన లంకె (క్లాంప్)లా ఏర్పడి వాటిని పట్టి ఉంచి, అవి కాల్షైట్ స్ఫటికాలుగా మారడానికి దోహదపడుతుంది. ఆ స్ఫటికాలకు కేంద్రకంగా మారి అవి తమంతతాముగా పెరగడానికి కూడా ప్రొటీన్ దోహదపడుతుంది. అవి ఒకసారి పెరగడం పూర్తయిన తరువాత ప్రొటీన్ అదృశ్యమవుతుంది.
24 గంటల్లోపే మరో గుడ్డును తయారు చేసే పనిలో పడుతుంది. 'గుడ్డు ఏర్పడటానికి అత్యంత కీలకమైన ఈ ప్రొటీన్ కోడిలోనే ఉంటుంది తప్ప, గుడ్డులో కనిపించదు' .గుడ్డు ఏర్పడాలంటే ఈ ప్రొటీన్ ఉండాలి. అంటే గుడ్డుకన్నా ముందు ఈ ప్రొటీన్ ఉత్పత్తి జరిగింది కాబట్టి ప్రొటీన్ ఉత్పత్తి జరగాలంటే కోడి ఉండాలి కనుక, గుడ్డు కన్నా కోడే ముందు పుట్టిందట.

## కుక్కుట శాస్త్రం

**కుక్కుట శాస్త్రము** అనగా పందెం కోడిపుంజుల గురించి వ్రాయబడిన పంచాంగము. పశ్చిమ గోదావరి, తూర్పు గోదావరి జిల్లాలలో ఈ శాస్త్రాన్ని సంక్రాతి పండుగ సమయాల్లో కోడి పందెములు వేసేటప్పుడు చదువుతారు. కోడి పుంజుల సంరక్షణ,కోడి పుంజుల వర్గీకరణ, ఏ సమయాల్లో కోడి పందెము వేయాలి, కోడి జన్మ నక్షత్రము, కోడి జాతకము మొదలుగు విషయాలు ఈ శాస్త్రములో ఉండును. కుక్కుట శాస్త్రము గురించి ఈ క్రింది లింకుపై క్లిక్ చేయండి.
## ఇవి కూడా చూడండి
*కోడి మాంసము
*కోడిపందెం
* కడక్‌నాథ్ కోడి

## చిత్రమాలిక

దస్త్రం:Cock and hebn.JPG|కోడిపెట్ట, పుంజు
దస్త్రం:Hen.JPG|కోడిపెట్ట
File:Fried Chicken Bits, Japanese Style.jpg|వేయించిన కోడి మాంసం ముక్కలు - జపనీస్ వంటకం
File:Chicken Tikka (1).jpg|చికెన్ టిక్కా
File:Kodi punju 1.JPG| కోడి పుంజు
దస్త్రం:Chicken fry.JPG|కోడి కూర వేపుడు
File:కోడి గుడ్లుIMG20200720084726-01.jpg|కోడిగుడ్లు
  

వర్గం:పెంపుడు జంతువులు
వర్గం:ఎగరని పక్షులు
రాబందు

**రాబందులు** (ఆంగ్లం Vulture) స్కావెంజరు పక్షులు.

## జాతులు
*భారత రాబందు (జిప్స్  ఇండికస్)
*సన్నని ఉదరం గల రాబందు (జిప్స్  టెనూయ్రోస్ట్రిస్)
*రెడ్ హెడెడ్ వల్చర్ 
*బెంగాల్ రాబందు (జిప్స్ బెంగాలెన్సిస్)
*తెల్ల రాబందు (నియోఫ్రాన్ పెర్క్నోప్టెరస్ జింగినియనస్)

## ఆహరం
రాబందులు స్కావెంజర్లు, అంటే అవి చనిపోయిన జంతువులను తింటాయి అని అర్ధం. సముద్ర తీరాల దగ్గర రాబందులు బాధ్యతాయుతమైన స్కావెంజర్లు. అవి ఆరోగ్యకరమైన జంతువులపై దాడి చెయ్యడం అరుదు. కానీ, గాయపడిన లేదా అనారోగ్యంతో ఉన్న వాటిని చంపి తింటాయి. మందపాటి చర్మం ఉన్న శవాలను తినడానికి, వాటికి శక్తి సరిపోనట్టు అయితే పెద్ద స్కావెంజర్ల కోసం వేచి ఉంటాయి. యుద్ధభూములలో ఇవి అధిక సంఖ్యలో కనిపిస్తాయి. ఎర సమృద్ధిగా ఉన్నప్పుడు, వాటి కడుపు ఉబ్బిపోయే వరకు అవి తింటాయి. వాటి ఆహారాన్ని జీర్ణం చేసుకోవడానికి ఇవి నిద్రలో లేదా సగం మత్తులో కూర్చుంటాయి. ఈ పక్షులు తమ పిల్లలకు తమ గోళ్లలో ఆహారాన్ని తీసుకెళ్లవు, కానీ తమ గొంతులోని 'క్రాప్' అనే భాగం నుండి చిక్కటి పసుపు-తెలుపు ద్రవాన్ని (క్రాప్ మిల్క్) తయారు చేసి పిల్లలకు అందిస్తాయి. పర్వతాలలో నివసించే గడ్డం గల రాబందు ఎముకలను తినడంలో ప్రత్యేకత కలిగిన ఏకైక సకశేరుకం. ఇది పిల్లల కోసం ఎముకలను గూటికి తీసుకువెళుతుంది, కొన్నిసారి బతికి ఉన్నవాటిని వేటాడుతుంది. 

కొత్త ప్రపంచపు రాబందులు తమ కాళ్ళ మీద నేరుగా మూత్ర విసర్జన చేస్తాయి. అందులోని యూరిక్ ఆమ్లం, మృతదేహాలపై నడిచినపుడు కాళ్ళపి చేరిన బ్యాక్టీరియాను చంపుతుంది. శరీరాన్ని చల్లబరచడానికి కూడా ఇది పనికొస్తుంది.
## మూలాలు

వర్గం:పక్షులు
ఆదాయపు పన్ను

thumb|250x250px|కేరళ లోని ఆదాయపుపన్ను శాఖ కార్యాలయం చిత్రం
వ్యక్తులు, సంస్థలపై ప్రభుత్వం విధించే పన్నులలో **ఆదాయపు పన్ను** ముఖ్యమైంది**.** )  ఇది పన్ను చెల్లింపు సామర్థ్యాన్ని అనిసరంచి విధిస్తారు. అనగా తక్కువ ఆదాయమున్న వారు తక్కువ పన్ను, అధిక ఆదాయమున్న వారు అధిక పన్ను చెల్లించే విధంగా నిర్ణయిస్తారు. అంతేకాకుండా ఒక స్థాయి ఆదాయం వరకు అసలే పన్ను ఉండదు. ఈ స్థాయిని కనీస జీవన ప్రమాణాన్ననుసరించి ప్రతి దేశంలో వేర్వేరుగా ఉంటుంది. కాలం జర్గే కొలది ప్రజల ఆదాయాలు పెరగడం, ధరలు పెరగడం వల్ల ఆదాయపు పన్ను స్లాబులు తరచూ మార్పులకు గురౌతుంటాయి. శ్లాబ్ విధానం...

## భారతదేశ ఆదాయపు పన్ను చరిత్ర
1857లో జరిగిన ప్రథమ భారత స్వాతంత్ర్య సంగ్రామం వల్ల అప్పటి బ్రీటీష్ ప్రభుత్వానికి తలెత్తిన ఆర్థిక ఇబ్బందుల వల్ల మొదటిసారిగా 1860లో మనదేశంలో ఆదాయపు పన్నును విధించడం జరిగింది. అప్పుడు ఆదాయపు పన్నుకై కనీస ఆదాయపు పరిమితిని రూ.200 గా నిర్ణయించారు. రూ.200 నుంచి రూ.500 ఆదాయం కలవారిపై 2% పన్నును, రూ.500 పైగా ఆదాయం కలవారిపై 4% ఆదాయపు పన్నును విధించడం జరిగింది. కాని 1886 వరకు ఈ పన్నును కొన్ని సం.లు విధించడం కొన్ని సం.లు విధించకపోవడం జరిగింది. 1886 నుంచి ఆదాయపు పన్నును ప్రతి సంవత్సరం విధించడం జరుగుతున్నది.

1914 వరకు ఆదాయపు పన్నులో పురోగామి విధానం పాటించారు. అనగా మొత్తం ఆదాయంపై ఒకే రేటు ఉండేది. 1939 వరకు ఆదాయపు పన్నును సోపాన పద్ధతిలో విధించారు. సోపాన పద్ధతిలో విభిన్న ఆదాయాల వారు భిన్న రేట్లలో ఆదాయంపై పన్ను చెల్లించవల్సి ఉండేది. ఆదాయం స్థాయి మార్పు చెందగానే మొత్తం పన్ను రేటు కూడా మార్పు చెందేది. ఉదాహరణకు రూ.1000 వరకు 2% పన్ను, రూ.1000 దాటితే 4% పన్నుగా భావిస్తే రూ.999 ఆదాయమున్న వ్యక్తి 2% చెల్లిస్తే, రూ.1001 ఆదాయమున్న వ్యక్తి 4% చెల్లించవలసి ఉండేది.

సోపాన పద్ధతిలోని లోపాలను తొలిగించడానికి 1939 నుంచి సమతల పద్ధతి (slab rate) లో ఆదాయపు పన్నును విధించడం జరుగుతున్నది. ఈ విధానంలో ఎంత ఆదాయమున్న వారైననూ నిర్ణీత ఆదాయ స్థాయిల మధ్య చెల్లించవలసిన పన్ను రేట్లు ఒకే విధంగా ఉంటాయి. ఉదాహరణకు పైన తెల్పిన రేట్లే పరిగణలోకి తీసుకుంటే సమతల పద్ధతిలో రూ.999 ఆదాయమున్న వ్యక్తి 2% పన్ను చెల్లిస్తే, రూ.1001 ఆదాయమున్న వ్యక్తి రూ.1000 వరకు 2% ప్రకారం పన్ను చెల్లించి, ఆపై ఆదాయమున్న రూ.1 కి మాత్రమే 4% పన్ను చెల్లించవలసి ఉంటుంది. ఆర్థిక పరిభాషలో చెప్పాలంటే ఈ పన్ను పద్ధతిలో ఉపాంత పన్ను రేటు, సగటు పన్ను రేటు వేరువేరుగా ఉంటుంది. 1939 లో పన్ను పరిధిలోకి ఆదాయాన్ని రూ.2000 గా నిర్ణయించారు. 1947లో ఆ పరిమితిని రూ.2500 కు పెంచారు. 1948లో రూ.3000, 1951లో రూ.3600, 1953లో రూ.4200 లకు పెంచారు. కాని 1957లో పన్నుల విచారణ కమిషన్ సిఫార్సులననుసరించి పన్ని మినహాయింపు స్థాయిని రూ.3000 కు తగ్గించబడింది. ఆ తర్వాత మళ్ళీ మినహాయింపు స్థాయిని క్రమక్రమంగా పెంచుతూ వచ్చారు. 1971-72 బడ్జెట్లో ఈ పరిమితిని రూ.5000 కు పెంచబడింది. 1986-87 సం.పు బడ్జెట్ లో రూ.18000 వరకు పెంచారు. ప్రస్తుతం మనదేశంలో ఆదాయపు పన్ను మినహాయింపు పరిమిరి రూ.250000 గా ఉంది.

## ఉప పన్నులు
### సర్చార్జి

ప్రస్తుతం ఆదాయ పన్ను పై ఎటువంటి సర్ ఛార్ఝీ లేదు.

### ఎడ్యుకేషన్ సెస్

చెల్లింఛవలసిన ఆదాయ పన్ను పై 4 శాతం అదనంగా విద్య, ఉన్నత విద్యా పన్ను ఉంది.

## ఆదాయపు పన్ను రేట్లు
 
2021-22 ఆర్థిక సంవత్సరంలో పన్నుల రేటులు ఈ విదంగా ఉన్నాయి.

* రు.2,50,000/- వరకు ఆదాయం కలిగిన వారికి పన్ను లేదు.
* రు.2,50,001/- నుండి రు.5,00,000/- వరకు పన్ను రేటు - 10 శాతం
* రు.5,00,001/- నుండి రు.10,00,000/- వరకు పన్ను రేటు - 20 శాతం
* రు.10,00,000/- ఆ పైన వారికి పన్ను రేటు - 30 శాతం

## మూలాలు
వర్గం:భారతదేశంలో పన్నుల విధానం
వర్గం:కోశవిధానం


## వెెలుపలి లంకెలు
కార్పోరేషన్ పన్ను

**కార్పొరేట్ పన్ను** చట్టబద్ధమైన సంస్థల ఆదాయం పైన, లేదా మూలధనం పైన ప్రభుత్వం విధించే ప్రత్యక్ష పన్ను. దీన్ని కార్పొరేట్ పన్ను లేదా కంపెనీ పన్ను అని కూడా పిలుస్తారు. చాలా దేశాలు జాతీయ స్థాయిలో ఇటువంటి పన్నులను విధిస్తాయి. రాష్ట్ర లేదా స్థానిక స్థాయిలో కూడా లాంటి పన్ను విధించవచ్చు. ఈ పన్నులను ఆదాయపు పన్ను లేదా మూలధన పన్ను అని కూడా పిలుస్తారు. భాగస్వామ్య సంస్థలపై సాధారణంగా ఎంటిటీ స్థాయిలో పన్ను విధించరు. ఓ దేశంలో విధించే కార్పొరేట్ పన్ను కింది వాటికి వర్తించవచ్చు:

* ఆ దేశంలో స్థాపించిన సంస్థలు,
* ఆ దేశం నుండి వచ్చే ఆదాయంపై దేశంలో వ్యాపారం చేస్తున్న సంస్థలు,
* దేశంలో శాశ్వత స్థాపన కలిగిన విదేశీ సంస్థలు, లేదా
* పన్ను ప్రయోజనాల కోసం సంస్థలు దేశం తమ నివాసంగా భావించినపుడు.

పన్నుకు లోబడి ఉండే సంస్థ ఆదాయాన్ని, వ్యక్తిగత పన్ను చెల్లింపుదారుల ఆదాయాన్ని నిర్ణయించిచినట్లే నిర్ణయిస్తారు. సాధారణంగా, నికర లాభాలపై పన్ను విధిస్తారు. కొన్ని అధికార పరిదుల్లో, ఈ పన్ను నియమాలు వ్యక్తులపై పన్ను విధించే నిబంధనల కంటే గణనీయంగా భిన్నంగా ఉండవచ్చు. పునర్వ్యవస్థీకరణల వంటి కొన్ని కార్పొరేట్ చర్యలపై పన్ను విధించకపోవచ్చు. కొన్ని రకాల సంస్థలను పన్ను నుండి మినహాయించనూ వచ్చు.

సంస్థల నికర లాభంపై పన్ను విధించవచ్చు. సంస్థ తన వాటాదారులకు డివిడెండ్ చెల్లించినప్పుడు, ఆ వాటాదారులపై కూడా పన్ను విధించవచ్చు. డివిడెండ్లకు పన్ను విధించిన చోట, డివిడెండ్ పంపిణీ చేయడానికి ముందే పన్నును కోసి మిగతా సొమ్మునే చెల్లించే నిబంధన కూడా విధించవచ్చు.

భారత దేశంలో మొదటి ప్రపంచ యుద్ధ కాలంలో కంపెనీలపై సూపర్ టాక్స్ పేరుతో మొదటి సారిగా పన్ను విధించారు. ఇది వ్యక్తులపై కాకుండా సంస్థలపై, కంపెనీలపై మాత్రమే విధిస్తారు. కంపెనీలు ఆర్జించే నికర ఆదాయంపై ముందుగా కార్పోరేషన్ పన్నును చెల్లించవలసి ఉంటుంది. ఆ తర్వాత మాత్రమే లాభాల కింద వాటాదార్లకు పంచవలసి ఉంటుంది. వాటాదారులు లేదా కంపెనీ యజమానులు వారివారి ఆదాయాలపై ఆదాయపు పన్నును కూడా చెల్లించవలసి ఉంటుంది.

## మూలాలు

వర్గం:కోశవిధానం
వర్గం:భారతదేశంలో పన్నుల విధానం
సి.డి.దేశ్‌ముఖ్

**సి.డి.దేశ్‌ముఖ్** (జనవరి 14, 1896 - అక్టోబరు 2, 1982) పూర్తి పేరు **చింతమన్ ద్వారకానాథ్ దేశ్‌ముఖ్** (Chintaman Dwarakanath Deshmukh). వీరు భారతీయ రిజర్వ్ బాంక్ మూడవ గవర్నర్, స్వతంత్ర భారతదేశపు తొలి రిజర్వ్ బాంక్ గవర్నర్. ఇతడు 1943, ఆగష్టు 11 నుంచి 1949, జూన్ 30 వరకు ఈ పదవిని నిర్వహించాడు. ఆ తర్వాత దేశ్‌మూఖ్ భారత దేశానికి ఆర్థిక మంత్రిగా నియమితులైనాడు.

## జననం
1896, జనవరి 14 న జన్మించాడు. 1920లో రోసినా ఆర్థర్ విల్కాక్స్ అనే ఆంగ్ల వనితను వివాహమాడాడు. 1949లో తొలి భార్య మరణించింది. వీరి కుమార్తె ప్రిమ్‌రోజ్ ఇంగ్లాండులో నివసిస్తుంది. ఆ తరువాత 1953లో ప్రముఖ స్వాతంత్ర్య సమరయోధురాలైన దుర్గాబాయి దేశ్‌ముఖ్ను వివాహం చేసుకున్నాడు.

ఇండియన్ సివిల్ సర్వీస్ సభ్యుడైన దేశ్‌ముఖ్ కు 1939 నుంచే రిజర్వ్ బ్యాంక్తో సంబంధం ఉంది. 1941లో రిజర్వ్ బ్యాంక్ డిప్యూటి గవర్నర్ గా నియమించబడ్డాడు. August, 1943. ఆ తర్వాత జేమ్స్ టేలర్ నుంచి 3 వ గవర్నర్ గా బాధ్యతలు పొందినాడు. దేశ్‌ముఖ్ గవర్నర్ గా ఉన్న సమయంలో ప్రపంచంలో ముఖ్యమైన ఆర్థిక పరిణామాలు సంభవించాయి. జూలై 1944లో జరిగిన బ్రెట్టన్ వుడ్స్ సమావేశంలో అతడు కూడా భారతదేశం తరఫునన పాల్గొన్నాడు. ఈ సమావేశమే అంతర్జాతీయ ద్రవ్య సంస్థ (International Monetary Fund-IMF), ప్రపంచ బ్యాంకు (International Bank for Reconstruction and Development-IBRD) ఏర్పడడానికి కారణమైంది. ఈ రెండు సంస్థల లోనూ దేశ్‌ముఖ్ బోర్డ్ ఆఫ్ గవర్నర్ గా పదేళ్ళ పాటు పనిచేశాడు. 1950లో పారిస్లో జరిగిన ఈ రెండు సంస్థల వార్షిక సంయుక్త సమావేశంలో ఇతడు చైర్మెన్ గా వ్యవహరించాడు.

## అవార్డులు
* 1952లో దేశ్‌ముఖ్ విద్యనభ్యసించిన కేంబ్రిడ్జి విశ్వవిద్యాలయపు జేసస్ కళాశాల నుంచి గౌరవ ఫెలోగా ఎన్నికయ్యడు.
* 1959లో ప్రభుత్వ సర్వీసు రంగంలో రామన్ మెగ్సేసే అవార్డును పిలిప్పీన్స్కు చెందిన జోస్ అగ్విలార్ తో కల్సి సంయుక్తంగా పొందినాడు. 
* 1975లో భారత ప్రభుత్వం చే పద్మ విభూషణ పురస్కారం పొందినాడు.

## మరణం
1982, అక్టోబరు 2న మరణించారు.
## మూలాలు

వర్గం:భారతీయ ఆర్థిక శాస్త్రవేత్తలు
వర్గం:ఆర్థిక శాస్త్రవేత్తలు
వర్గం:1896 జననాలు
వర్గం:పద్మవిభూషణ పురస్కార గ్రహీతలు
వర్గం:1982 మరణాలు
ఇతిహాసములు

రామాయణ, మహా భారతము లను **ఇతిహాసములు** అంటారు. "ఇతి-హాస" - అనగా "ఇలా జరిగిందని చెప్పడం " అన్న పదం నుండి "ఇతిహాసం" ఉద్భవించింది. ఇది ఒకప్పుడు చరిత్రకు పర్యాయంగా వాడారు. భారతీయ సాహిత్యం, సంస్కృతి, ఆలోచనావిధానాలపై వీటి ప్రభావం చాలా బలంగా ఉంది. ఈ ఇతిహాసాలను వివిధ భారతీయ భాషలలోకి అనువదించారు. అవి కూడా ఆయా భాషల సాహిత్యంలోను, సంస్కృతిలోను విశేషమైన ప్రాచుర్యం కలిగి ఉన్నాయి.

ప్రాచీన సంస్కృతవాఙ్మయంలో పురాణాలు, ఇతిహాసాలు ఒక కోవకు చెందుతాయి. వేదాలలో చెప్పబడిన మౌలిక విషయాలకు ఇతిహాసాలు అనుబంధ గ్రంథాలని, వేదాలలో ఉన్న సిద్ధాంతాలకు వివరణ పురాణ ఇతిహాసాలలో వివరణ, సోదాహరణ లభిస్తుందని భావింపవచ్చును.

## ఇతిహాసమంటే

:ధర్మార్ధ కామ మోక్షాణాముపదేశ సమన్వితం
:పూర్వావృత్త కథాయుక్త మితిహాసం ప్రచక్ష్యతే

ధర్మార్ధకామమోక్షములు అనే చతుర్విధ పురుషార్ధములు, ఉపదేశములు, పూర్వవృత్తాంత కథలతో కూడినది ఇతిహాసము.

## రామాయణం
సంస్కృతంలో "ఆదికవి"గా చెప్పబడుతున్న వాల్మీకి వ్రాసిన ఈ కావ్యంలో 24 వేల శ్లోకాలు ఉన్నాయి. ఇందులో రాముడు అనే రాజకుమారుడు తండ్రిమాటకు కట్టుబడి భార్యతోను, తమ్మునితోను వనవాసానికి వెళ్ళడం, అక్కడ రాముని భార్య సీతను ఒక రాక్షసుడు హరించడం, వానరుడైన హనుమంతుడు , వానరసేన రామునికి అండగా ఉండడం, వారి సహకారంతో రాముడు ఆ రాక్షసుని జయించి తన భార్యను రక్షించుకోవడం ప్రధాన రామాయణ కథాంశం.

రామాయణంలో ధర్మనిరతి, ఉత్తమమైన వ్యక్తులు పాటించవలసిన నీతి ప్రధానంగా కనిపిస్తాయి. సేవకుడు ఎలా ప్రవర్తించాలి, కొడుకు ఎలా నడుచుకోవాలి, తమ్ముడు ఎలా నడచుకోవాలి, రాజు ఎలా ఉండాలి, భార్య ఎలా ఉండాలి - వంటి నియమాలు రామాయణంలో కథాపరంగా వివరింపబడినాయి.

## మహాభారతం
వేదవ్యాసుడు వ్రాసినట్లుగా చెబుతున్న మహాభారతం పద్ధెనిమిది పర్వాల (విభాగాల) లక్ష శ్లోకాల ఉద్గ్రంధం. హస్తినాపురం అనే రాజ్యంలో అన్నదమ్ముల కొడుకులైన కౌరవులు, పాండవుల మధ్య రాజ్యాధికారం కోసం తలెత్తిన విభేదాలు, ఆ వివాదంలో కృష్ణుడు అనే యదువంశీకుడు పాండవుల పక్షాన ఉండి సహాయపడడం, ఇరు సేనల మధ్య మధ్య పెద్ద యుద్ధం జరుగడం, కృష్ణుని సహాయంతో పాండవులు విజయాన్ని కైవసం చేసుకోవడం మహాభారతకథ. అంతే కాకుండా ఏదో ఒకరూపంలో (గ్రంధంలో చెప్పినంత పెద్దయెత్తున కాకపోయినా గాని) మహాభారత యుద్ధం కురుక్షేత్రం వద్ద జరిగిందని చరిత్రకారుల అభిప్రాయం.

మహాభారతంలో రాజనీతి, వ్యక్తుల ప్రవర్తన, ప్రతీకారం, యుద్ధ విధానాలు వంటి అంశాలు ప్రధానంగా కనిపిస్తాయి. మొదట "జయం" అనే పదివేల శ్లోకాల కావ్యంగా మొదలైన ఈ కథ తరువాత లక్ష శ్లోకాల "మహాభారతం"గా రూపు దిద్దుకొన్నదని భావిస్తున్నారు. ఇంత పెద్ద కావ్యం గనుక ఇందులో అనేక ఉపాఖ్యానాలు, వాదాలు, సూక్తులు కలగలిపి ఉన్నాయి. ఇందులోని పాత్రల వ్యక్తిత్వాలలోను, ప్రవర్తనలోను ఎంతో వైవిధ్యం కనిపిస్తుంది. మహాభారతంలో లేనిది మరెక్కడా లేదని నానుడి. మహాభారతంలో ఒక భాగంగా ఉన్న 700 శ్లోకాల భగవద్గీతకు ఒక ప్రత్యేక గ్రంథంగాను, హిందువుల పవిత్ర గ్రంథాలలో ఒకటిగానూ విశిష్టమైన స్థానం ఉంది. హిందూమతానికి సంబంధించిన కొన్ని అతి మౌలికాంశాలు (ఆత్మ, ధర్మము, కర్మ, కర్మసిద్ధాంతము, భక్తి, జీవిత విధానము వంటివి) భగవద్గీతలో పొందుపరపబడి ఉన్నాయి.

## ఇతర ఇతిహాసాలు

* భగవద్గీత
* డుమా (ఇతిహాసం) 

## Ithihasalu manaku chala manchivi

## బయటి లింకులు
సి.రంగరాజన్

చక్రవర్తి రంగరాజన్, 1932లో జన్మించిన  భారతదేశానికి చెందిన ఆర్థిక వేత్త. 1964లో పెన్సిల్వేనియా విశ్వవిద్యాలయం నుంచి ఆర్థిక శాస్త్రంలో పి.హెచ్.డి.పట్టా పొందాడు. ఇతడు దశాబ్దం కాలానికి పైగా 1982 నుంచి 1991 వరకు భారతీయ రిజర్వ్ బాంక్ డిప్యూటీ గవర్నరుగా పనిచేశాడు. ఆ తర్వాత 1992 డిసెంబరు 22 నుంచి 1997 డిసెంబరు 21 వరకు రిజర్వ్ బ్యాంక్ గవర్నరుగా పనిచేశాడు. 1997, నవంబరు 24 నుంచి 2003, జనవరి 3 వరకు ఆంధ్రప్రదేశ్ గవర్నరుగా  పనిచేసాడు. ఆ తర్వాత 12 వ ఆర్థిక కమీషన్ చైర్మెన్ గా పదవి చేపట్టాడు. ప్రధానమంత్రి ఆర్థిక సలహా కౌన్సిల్ చైర్మెన్ పదవిలో  కొనసాగి రాజీనామా చేశాడు. 2008, ఆగష్టు 13న రాజ్యసభకు నియమితుడయ్యాడు. ఆంధ్రప్రదేశ్ గవర్నరుగా ఉన్న సమయంలో 1998 నుంచి 1999 వరకు ఒడిశా గవర్నరుగా, 2001 నుంచి 2002 వరకు తమిళనాడు గవర్నరుగా అదనపు బాధ్యతల్ని చేపట్టాడు.

2002లో భారత ప్రభుత్వం అతనికి రెండో అత్యున్నత పౌర అవార్డు అయిన పద్మ విభూషణ్ ఇచ్చి సత్కరించింది.

## మూలాలు

## బయటి లింకులు
*A brief note on C. Rangarajan 
*Rangarajan joins finance panel 
*Dr.C.Rangarajan, Chairman Twelfth Finance Commission
*Governors of the Reserve Bank of India 
*Economic Advisory Council

వర్గం:1932 జననాలు
వర్గం:భారతీయ ఆర్థిక శాస్త్రవేత్తలు
వర్గం:ఆంధ్రప్రదేశ్ గవర్నర్లు
వర్గం:పద్మవిభూషణ పురస్కారం పొందిన ఆంధ్రప్రదేశ్ వ్యక్తులు
వర్గం:రాజ్యసభ మాజీ సభ్యులు
వర్గం:తమిళనాడు గవర్నర్లు
వర్గం:ఆర్థిక శాస్త్రవేత్తలు
కపోతం

**కపోతం** (ఆంగ్లం *Pigeon*) ఒక రకమైన పక్షి. ఇవి కొలంబిఫార్మిస్ క్రమంలోకొలంబిడే కుటుంబానికి చెందినవి. వీటిలో సుమారు 300 జాతులు ఉన్నాయి. వీటిలో పెద్దగా ఉండే జాతులను కపోతాలు అని, చిన్నగా ఉండే జాతులను పావురాలు అని అంటారు  పావురం (Dove) 'శాంతి'కి చిహ్నం.

ఇవి ప్రపంచవ్యాప్తంగా విస్తరించాయి కానీ ముఖ్యంగా ఇండోమలేసియా, ఆస్ట్రేలాసియా ప్రాంతాలలో ఎక్కువ రకాలున్నాయి.

కపోతాలు పొట్టిగా లావుగా ఉండి, చిన్న మెడ, ముక్కు కలిగివుంటాయి. సామాన్యంగా మనం పట్టణాలలో ఇంటి పరిసరాల్లో చూసే కపోతాలను ఫెరల్ కపోతాలు (Feral Pigeon) అంటారు.

కపోతాలు చెట్లు, కొండచరియలు, ఆపార్టుమెంటుల మీద పుల్లలతో గూడు కట్టుకుంటాయి. ఇవి ఒకటి లేదా రెండు గుడ్లు పెడతాయి. పిల్లల్ని ఆడమగ పక్షులు రెండూ సంరక్షిస్తాయి. పిల్లలు 7 నుండి 28 రోజుల తర్వాత గూడు వదిలి ఎగిరిపోతాయి. పావురాలు గింజలు, పండ్లు, చిన్న మొక్కల్ని తింటాయి. చాలామంది కపోతం అనే పేరు బదులు పావురం అనే పదం వాడతారు. పావురాల విసర్జన, దాని నుండి వెలువడే దుర్వాసన కారణంగా ప్రజలు పావురాలకు దూరంగా ఉంటారు. అలాగే, పావురాలు తమ ఇళ్లలోకి రాకుండా ఉండేందుకు ఇళ్ల బాల్కనీలపై పక్షి భద్రత వలలను ఏర్పాటు చేస్తారు.

## కపోతాలు గురించి కొన్ని విశేషాలు

*కపోతం, పావురం చూడటానికి సుమారు ఒకేలా ఉంటాయి.
*పావురాలు కపోతాలకంటే చిన్నవి. పావురాలు జనారణ్యాల్లో కనిపించవు.
*కపోతం, పావురం - ఈ రెండూ ఒకే కుటుంబానికి శాస్త్రీయ వర్గీకరణ ...
ఇవి ప్రపంచవ్యాప్తంగా విస్తరించాయి కానీ ముఖ్యంగా ఇండోమలయా, ఆస్ట్రేలాసియా ప్రాంతాలలో ఎక్కువగా రకాలున్నాయి.

కపోతాలు పొట్టిగా లావుగా ఉండి, చిన్న మెడ, ముక్కు కలిగివుంటాయి. సామాన్యంగా మనం పట్టణాలలో ఇంటి పరిసరాల్లో చూసే కప, జాతులు వేరు. అందుకే కపోతాన్ని పావురముగా పొరబడుతుంటారు. 
*పూర్తిగా ఎదిగిన కపోతం ఒంటిమీద దాదాపు పదివేల ఈకలుంటాయి!
*పావురాలు దాదాపు 26 మైళ్ల దూరంలో ఉన్నవాటిని కూడా గుర్తిస్తాయి. అందుకే యుద్ధాల్లో శత్రు సైన్యాలను గుర్తించేందుకు పావురాలను ఉపయోగించేవారు. అంతేకాదు, వీటికి ఏకాగ్రత ఎక్కువ. ఎలాంటి దారిలోనయినా కన్‌ఫ్యూజ్ అవకుండా వెళ్లిపోగలవు. అందుకే సందేశాలను వీటితో పంపించేవారు!
*వీటి గుండె నిమిషానికి ఆరు వందలసార్లు కొట్టుకుంటుంది. ఇవి సెకనుకు పదిసార్లకు పైగా రెక్కలు ఆడిస్తాయి. పదహారు గంటలపాటు విశ్రాంతి తీసుకోకుండా ఎగరగలుగుతాయి!
*తలను పైకి ఎత్తకుండా మింగే శక్తి ఉన్న పక్షి పావురం మాత్రమే. ఇతర పక్షులన్నీ నీటినిగానీ, ఆహారాన్నిగానీ నోటిలోకి తీసుకున్న తర్వాత తలను పెకైత్తి మింగుతాయి!
*పావురాలు జీవితంలో ఒక్కదానితోనే జతకడతాయి. చాలా పావురాలు తమ జంట పావురం చనిపోతే మరో దానికి దగ్గర కాకుండా అలాగే ఉండిపోతాయని పరిశోధనల్లో తేలింది!
*వీటి గొంతులో ఓ సంచిలాంటి గ్రంథి ఉంటుంది. అందులో పాలలాంటి తెల్లటి ద్రవం ఉత్పత్తి అవుతుంది. ఈ ద్రవాన్ని పిల్లల నోటిలో వేస్తాయి పావురాలు. కొంతకాలం పాటు తల్లిదండ్రులిచ్చే ఈ పాలతోనే పిల్లలు పెరుగుతాయి!
*అన్ని పక్షుల పిల్లలూ కనిపిస్తాయి కానీ, పావురాల పిల్లలు సాధారణంగా ఎక్కడా కనిపించవు. అన్ని పక్షుల పిల్లలూ పుట్టిన పది, పదిహేను రోజులకు ఎగరడం మొదలుపెడతాయి. కానీ పావురాల పిల్లలు మాత్రం రెండు నెలలకు గానీ ఎగరవు!
*పావురాలతోనే ఎందుకు లేఖలు పంపేవారు పావురం

## చిత్రమాలిక

## మూలాలు

## బయట లంకెలు

*https://web.archive.org/web/20150211014617/http://www.allaboutbirds.org/guide/browse_tax/19/
*https://web.archive.org/web/20150125085611/http://www.birdchannel.com/bird-species/profiles/dove.aspx

వర్గం:పక్షులు
గుడ్లగూబ

**గుడ్లగూబ** (ఆంగ్లం Owl) పెద్ద కనుగుడ్లతో అందవికారంగా ఉండి రాత్రిపూట తిరిగే ఒక పక్షి. ఇవి స్ట్రిగిఫార్మిస్ (Strigiformes) క్రమానికి చెందినవి. వీటిలో సుమారు 200 జాతులు ఉన్నాయి. ప్రస్తుతం జీవించివున్న గుడ్లగూబల్ని రెండు కుటుంబాలలో ఉన్నాయి. వీనిలో స్ట్రిగిడే (Strigidae) కుటుంబంలో సామాన్యమైన గుడ్లగూబలు, టైటానిడే (Tytonidae) కుటుంబంలో బార్న్ గుడ్లగూబలు ఉన్నాయి.

ఇవి ధృవప్రాంతాలలో తప్ప మిగిలిన ప్రపంచమంతా విస్తరించాయి. ఆంగ్లభాషలో గుడ్లగూబల సమూహాన్ని పార్లమెంటు అంటారు.

దీన్ని అపశకునపు పక్షిగా భావించకుండా లక్ష్మీదేవి వాహనంగా పెద్దలు చెప్పారు. కారణం ఈ గుడ్లగూబ మనకు నష్టం కలిగించే అనేక కీటకాలను, చిన్న జంతువులనూ తిని బ్రతుకుతుంది. మనిషికి ఏ హానీ చెయ్యదు. పర్యావరణ సమతుల్యతకు ఉండి తీరాల్సిన పక్షి.

వర్గం:వేటాడే పక్షులు
వర్గం:నిశాచర జంతువులు
ఎల్.కె.ఝా

thumb|భారతీయ రిజర్వ్ బాంక్, ముంబాయి
**లక్ష్మీకాంత్ ఝా** లేదా **ఎల్.కె.ఝా** (నవంబర్ 22, 1913 - జనవరి 16, 1988) (ఆంగ్లం: **L. K. Jha**) భారతదేశపు ఆర్థిక వేత్త, భారతీయ రిజర్వ్ బాంక్ గవర్నర్ గా పనిచేసిన 8 వ వ్యక్తి. ఇతడు 1967 జూలై 1 నుంచి 1970 మే 3 వరకు రిజర్వ్ బ్యాంక్ గవర్నర్ గా పనిచేశాడు. ఈ పదవికి ముందు ఇండియన్ సివిల్ సర్వీస్ సభ్యుడైన ఎల్.కె.ఝా ప్రధానమంత్రికి కార్యదర్శిగా పనిచేశాడు . రిజర్వ్ బ్యాంక్ గవర్నర్ తర్వాత ఇతడు ఐక్య రాజ్య సమితిలో భారత రాయబారిగా వ్యవహరించాడు. 1973 జూలై 3 నుంచి 1981 ఫిబ్రవరి 22 వరకు ఇతడు జమ్ము కాశ్మీర్ గవర్నర్ గా పనిచేశాడు. జనవరి 16, 1988 న చనిపోయే నాటికి రాజ్యసభ సభ్యునిగా ఉన్నాడు. రిజర్వు బ్యాంకు ఈయన స్మారకార్ధం ఎల్.కె.ఝా స్మారకోపన్యాసాలను ప్రారంభించింది.

## జననం
లక్ష్మీకాంత్ ఝా 1913 నవంబర్ 22 న బీహార్ రాష్ట్రంలోని దర్భంగా జిల్లాలో జన్మించాడు. బెనారస్ హిందూ విశ్వవిద్యాలయం నుండి పట్టా పొంది ఉన్నతవిద్యకు ట్రినిటీ కళాశాల, కేంబ్రిడ్జికి వెళ్ళాడు. కేంబ్రిడ్జిలో ప్రఖ్యాత ఆర్థికవేత్తలైన పీజూ, కీన్స్, రాబర్ట్‌సన్ లు ఈయనకు అధ్యాపకులు. 1936లో భారతదేశం తిరిగివచ్చి ఇండియన్ సివిల్ సర్వీసులో చేరాడు. బీహర్లోని అనేక జిల్లాల్లోనూ, రాష్ట్ర సెక్రటేరియట్లోనూ పనిచేసిన తర్వాత 1942లో ఈయన కేంద్ర ప్రభుత్వానికి బదిలీ అయ్యాడు. పంపిణీ విభాగంలో డిప్యుటీ సెక్రటరీగాను, ఎగుమతులు దిగుమతుల ప్రధాన నియంత్రణాధికారిగానూ, వాణిజ్య, పారిశ్రామిక మంత్రిత్వ శాఖలో జాయింట్ సెక్రటరీగానూ, భారీ పరిశ్రమల శాఖలో సెక్రటరీగానూ అంచెలంచెలుగా పదవోన్నతలు పొందుతూ పనిచేశాడు. 1957-58లో గాట్ ఒప్పందపు సమావేశాలకు భారత ప్రధాన ప్రతినిధిగానూ, దాని ఛైర్మన్ గానూ పనిచేశాడు. 1960లో విత్త మంత్రిత్వ శాఖలోని ఆర్థిక వ్యవహారాల సెక్రటరీ అయ్యాడు. 1964లో లాల్ బహుదూర్ శాస్త్రి ప్రధానమంత్రిగా ఉండగా అప్పుడే కొత్తగా సృష్టించిబడిన పదవిలో ప్రధానమంత్రి యొక్క ప్రధాన కార్యదర్శిగా నియమించబడ్డాడు. ఆ తరువాత అదే హోదాలో ఇందిరాగాంధీ హయాంలో కూడా పనిచేశాడు.

## మరణం
జనవరి 16, 1988లో మరణించారు.

## మూలాలు

## బయటి లింకులు
*జమ్మూకాశ్మీర్ రాజ్‌భవన్ వెబ్‌సైట్ 

వర్గం:భారతీయ ఆర్థిక శాస్త్రవేత్తలు
వర్గం:ఆర్థిక శాస్త్రవేత్తలు
వర్గం:జమ్మూకాశ్మీర్ గవర్నర్లు
వర్గం:1913 జననాలు
వర్గం:1988 మరణాలు
వర్గం:రాజ్యసభ మాజీ సభ్యులు
వర్గం:బెనారస్ హిందూ విశ్వవిద్యాలయం పూర్వ విద్యార్థులు
కొంగ

**కొంగ** (ఆంగ్లం Crane) ఒక రకమైన పక్షులు. ఇవి గ్రూయిఫార్మిస్ క్రమంలో గ్రూయిడే కుటుంబానికి చెందినవి. ఇవి పొడవైన కాళ్ళు, మెడ కలిగివుంటాయి. ఎగిరేటప్పుడు మెడను సాగదీస్తాయి. ఇవి ధ్రువప్రాంతాలు, దక్షిణ అమెరికా ఖండాలలో తప్ప ప్రపంచమంతా వ్యాపించాయి.

కొంగలలో చాలా జాతులు అంతరించిపోతున్నాయి.

## వర్గీకరణ
ప్రస్తుతం జీవించియున్న కొంగలలో 4 ప్రజాతులు, 15 జాతులు ఉన్నాయి:

* **Genus ''[[Balearica]]***
** [[Black Crowned Crane]], *Balearica pavonina*
** [[Grey Crowned Crane]], *Balearica regulorum*
* *'Genus *[[Grus (bird)|Grus]]***
** [[Common Crane]], ''Grus grus'', **యూరేసియా కొంగలు**
** [[Sandhill Crane]], ''Grus canadensis''
** [[Whooping Crane]], ''Grus americana''
** [[Sarus Crane]], ''Grus antigone''
** [[Brolga]], ''Grus rubicunda''
** [[Siberian Crane]], ''Grus leucogeranus''
** [[White-naped Crane]], ''Grus vipio''
** [[Hooded Crane]], ''Grus monacha''
** [[Black-necked Crane]], ''Grus nigricollis''
** [[Red-crowned Crane]], ''Grus japonensis'', **మంచూరియా కొంగలు**
* **Genus *[[Anthropoides]]***
** [[Blue Crane]], ''Anthropoides paradisea''
** [[Demoiselle Crane]], ''Anthropoides virgo''
* **Genus *[[Bugeranus]]**'
** [[Wattled Crane]], *Bugeranus carunculatus*
[[దస్త్రం:Grey Crowned Crane.jpg|thumb|[[Grey Crowned Crane]], *Balearica regulorum'']]
[thumb|right|A [Blue Crane at Edinburgh Zoo in Scotland]]
thumb|right|200px|తెల్లకొంగ
thumb|right|200px|బూడిద రంగు కొంగ

## ఇవి కూడా చూడండి
*సరస్సు కొంగ

వర్గం:పక్షులు
బిమల్ జలాన్

thumb|బిమల్ జలాన్
**బిమల్ జలాన్** భారతదేశానికి చెందిన ఆర్థికవేత్త . ఇతడు భారతీయ రిజర్వ్ బాంక్కు రెండు పర్యాయాలు గవర్నర్ గా పనిచేసాడు. 2000 నవంబర్ 22 నుంచి 2002 నవంబర్ 21 వరకు ప్రథమ పర్యాయం, మళ్ళీ 2002 నవంబర్ 22 నుంచి 2004 సెప్టెంబర్ 6 వరకు పనిచేసి ప్రస్తుత గవర్నర్ వై. వేణుగోపాలరెడ్డికి పదవి అప్పగించాడు. బిమల జలాన్ గవర్నర్ గా ఉన్న సమయంలోనే మనదేశంలో ప్రస్తుతం వాడకంలో ఉన్న రూ.1000 నోటు విడుదల కాబడింది . . 2003 లోనే జలాన్ భారత దేశ పార్లమెంటు ఎగువసభ అయిన రాజ్యసభకు రాష్ట్రపతి చే నామినేట్ కాబడినాడు.

## జీవితం
బిమల్ జలాన్, 1941 జూలై 3న కోల్‌కతలో జన్మించాడు. ఈయన తండ్రి కృష్ణ నంద జలాన్, తల్లి జానకీ దేవి జలాన్. కొల్‌కతాలోని ప్రెసిడెన్సీ కళాశాలలో, విదేశాలలో కేంబ్రిడ్జి, ఆక్స్‌ఫర్డ్ విశ్వవిద్యాలయాలలో విద్యనభ్యసించాడు. వృతి రీత్యా ఆర్థికవేత్త అయిన జలాన్ భారత ప్రభుత్వపు పలు పరిపాలన, సలహా పదవులు చేపట్టినాడు. 1980 ప్రాంతంలో ప్రధాన ఆర్థిక సలహాదారుడిగా, 1985 నుంచి 1989 వరకు ఆర్థిక మంత్రిత్వ శాఖలో ఆర్థిక కార్యదర్శిగా పదవిని నిర్వహించాడు. రిజర్వ్ బ్యాంక్ యొక్క కేంద్రీయ బోర్డు డైరెక్టర్టలో ఒకడుగా, 1991-1992 ప్రాంతంలో ప్రధానమంత్రి ఆర్థిక సలహా మండలి చైర్మెన్ గా పదవులు పొందినాడు. ప్రపంచ బ్యాంకు, అంతర్జాతీయ ద్రవ్య నిధి సంస్థ బోర్డులకు భారతదేశం తరఫున ఎగ్జిక్యూటివ్ డైరెక్టర్ గా పనిచేశాడు. రిజర్వు బ్యాంక్ గవర్నర్ గా పదవి చేపట్టే నాటికి బిమల్ జలాన్ ప్రణాళికా సంఘం యొక్క కార్యదర్శిగా పనిచేస్తున్నాడు.

## మూలాలు

వర్గం:1941 జననాలు
వర్గం:భారతీయ ఆర్థిక శాస్త్రవేత్తలు
వర్గం:ఆర్థిక శాస్త్రవేత్తలు
వర్గం:రాజ్యసభ మాజీ సభ్యులు
నెహ్రూ జంతుప్రదర్శనశాల

**నెహ్రూ జంతుప్రదర్శనశాల** (హైదరాబాద్ జూ లేదా జూ పార్క్ అని కూడా పిలుస్తారు) అనేది తెలంగాణలోని హైదరాబాద్ లోని మీర్ ఆలమ్ చెరువు సమీపంలో ఉన్న జంతుప్రదర్శనశాల. దీనిని అక్టోబరు 6, 1963లో ప్రధానమంత్రి నెహ్రూ పేరుమీద స్థాపించారు. ఇది తెలంగాణ అటవీశాఖ ఆధ్వర్యంలో ఉంది. ఇది 380 ఎకరాల విస్తీర్ణంలో విస్తరించి ఉండి, ఇంచుమించు 1,500 జాతుల జంతువులు, పక్షులు మొదలైన వాటిని రక్షిస్తున్నది.
## చరిత్ర
నెహ్రూ జంతుప్రదర్శనశాల 1959 అక్టోబరు 26న శంకుస్థాపన చేయబడినది, 1963 అక్టోబరు 6 నుంచి ప్రజల సందర్శనకు తెరవబడింది. ఈ ఉద్యానవనాన్ని తెలంగాణ ప్రభుత్వ అటవీ శాఖ నడుపుతోంది. దీనికి భారత మొదటి ప్రధాని జవహర్ లాల్ నెహ్రూ పేరు పెట్టారు.

## వెబ్‌సైట్, మొబైల్ యాప్‌
నెహ్రూ జూలాజిక‌ల్ పార్కు ప్రత్యేకంగా రూపొందించిన వెబ్‌సైట్, మొబైల్ యాప్‌ను 2023 ఫిబ్రవరి 13న అరణ్య భవన్‌లో రాష్ట్ర అటవీ పర్యావరణ శాఖామంత్రి అల్లోల ఇంద్రకరణ్ రెడ్డి ప్రారంభించాడు. పార్కుకు సంబంధించిన మొత్తం సమాచారాన్ని నిక్షిప్తం చేయ‌డంతోపాటు సందర్శకులు సులువుగా జూ ఎంట్రీ టికెట్ బుకింగ్, బ్యాటరీ వెహికల్స్ ఆన్‌లైన్ ద్వారా బుక్ చేసుకునే సదుపాయంతో సెంటర్ ఫర్ గుడ్ గవర్నెన్స్ ఈ వెబ్‌సైట్, మొబైల్ యాప్‌ను అందుబాటులోకి తెచ్చింది. ఈ కార్యక్రమంలో సీజీజీ డైరెక్టర్ జనరల్ రాజేంద్ర నిమ్జే, పీసీసీఎఫ్ అండ్‌ హెచ్ఓఎఫ్ఎఫ్ ఆర్ఎం.డోబ్రియాల్, అటవీ శాఖ జాయింట్ సెక్రటరీ ప్రశాంతి, జూపార్క్ క్యూరేటర్ రాజశేఖర్, తదితరులు పాల్గొన్నారు.

## ప్రవేశ రుసుము
2021, అక్టోబరు 1-వ తేదీ మొదలు ధరలు సవరించబడినవి. వాటి వివరములు
* పెద్దలకు: వార రోజులలో రూ.60, వారాంతములలో రూ.75
* పిన్నలకు: వార రోజులలో రూ.40, వారాంతములలో రూ.50
* బొమ్మ రైలు టిక్కెట్: అన్ని రోజులలో పెద్దలకు రూ.40, పిన్నలకు రూ.20
* సఫారీ పార్క్: సి.ఎన్.జి బస్సులోనైతే పెద్దలకు రూ.75, పిన్నలకు రూ.40, ఏ.సీ. బస్సులైతే పెద్దలకైనా, పిన్నలకైనా రూ.120
* జంతు ప్రదర్శన శాలయందు వ్యక్తిగత కార్లకు అనుమతి లేదు. బ్యాటరీతో నడిచే వాహనములు అద్దెకు లభించును.
* పది మంది కూర్చొనగలిగే బ్యాటరీ వాహనము, రెండు గంటలపాటు, అద్దె రూ.2500/-
* పదునాలుగు మంది కూర్చొనగలిగే బ్యాటరీ వాహనము, రెండు గంటలపాటు, అద్దె రూ.3000/-
* ఇవే బ్యాటరీ వాహనములను హాప్-ఆన్-హాప్-ఆఫ్ (కావలసిన చోటు ఎక్కడం, కావలసిన చోటు దిగడం) టిక్కెట్ పెద్దలకు వార దినాలలో రూ.85, వారాంతములలో రూ.100, పిన్నలకు వార దినములలో రూ.50, వారాంతములలో రూ.60
* కెమేరా: స్టిల్ కెమేరా అనుమతి రుసుము: రూ.120, వీడియో కెమేరా అనుమతి రుసుము రూ.600

## ఛాయాచిత్రాలు

దస్త్రం:Bear 1.JPG|ఎలుగుబంటి
దస్త్రం:JiMkalu1.JPG|నెహ్రూ జంతు ప్రదర్శన శాలలో జింకలు


## ఇవి కూడా చూడండి
* ఇందిరా గాంధీ జంతుప్రదర్శనశాల
* జీవ వైవిద్య ఉద్యానవనం, హైదరాబాదు

## మూలాలు

## బయటి లంకెలు
* అధికారిక వెబ్సైటు
* కేంద్ర జంతు సంరక్షణశాఖ అధికారిక వెబ్సైటు

వర్గం:జంతుప్రదర్శనశాలలు
వర్గం:తెలంగాణ పర్యాటక ప్రదేశాలు
కాంగ్రెసు

**కాంగ్రెస్** లేదా **కాంగ్రెసు** (Congress) అనగా నిఘంటువు ప్రకారం సభ, సమావేశము, రతి, సంభోగము మొదలైన అర్ధాలు ఇవ్వబడ్డాయి. 

భారతదేశం, అమెరికా మొదలైన దేశాలలో కొన్ని పార్టీలు మహాసభలతో ప్రారంభమవడం వలన ఆయా పార్టీలు కాంగ్రెసు ను పార్టీ పేరుగా నమోదు చేసుకున్నాయి.

* కాంగ్రెస్ పార్టీ
* ఇందిరా కాంగ్రెస్
* తృణముల్ కాంగ్రెస్
* నేషనలిస్ట్ కాంగ్రెస్ పార్టీ
* భారత జాతీయ కాంగ్రేసు
* వై.యస్.ఆర్.కాంగ్రెస్ పార్టీ లేదా యువజన శ్రామిక రైతు కాంగ్రెస్ పార్టీ
* భారత జాతీయ సైన్స్ కాంగ్రెస్ సంస్థ

వర్గం:ఆంగ్ల పదజాలము
కోయిలకొండ కోట

తెలంగాణలోని ప్రసిద్ధి చెందిన 7 గిరిదుర్గాలలో ఇది ఒకటి . కొండపై వెలిసిన దుర్గం కాబట్టి కోవెలకొండ అని పేరు. కోవెల అనగా దేవాలయం. కోవెలకొండ నామమే మార్పు చెంది ప్రస్తుతం కోయిలకొండగా మారింది.కోయిలకొండ గ్రామానికి దక్షిణ దిశలో ఎత్తయిన గుట్టపై కోటను నిర్మించారు. చరిత్ర ప్రకారం 14 వ శతాబ్దంలో శ్రీకృష్ణదేవరాయలు అల్లుడైన అళియరామరాయలు కాలంలో వడ్డెరాజులు ఈ కోటను నిర్మించారు. తర్వాత ఈ కోట వెలమ రాజుల హస్తగతమైంది. ఈ కోటను ప్రస్తుతం కీలగుట్టగా పిలుస్తారు. కొందరు దురభిమానులు కోటలోని విగ్రహాలను ధ్వంసం చేశారు. కోట చుట్టూ శ్రీరామకొండ, వీరభద్రస్వామి, వడెన్న దర్గాలు ఉన్నాయి.

## కోయిలకొండ శాసనం
కోయిలకొండ దుర్గం యొక్క గోడకు తాపబడిన శిలాఫలకంపై ఒక శాసనం ఉంది. ఇది శక సంవత్సరం 1472 సాధారణ, మాఘ శుద్ధ పంచమి సోమవారం (సా.శ. 1550) నాడు వేయించారు. గోల్కొండ నవాబు ఇబ్రహీం కుతుబ్‌షా గౌరవార్థం కోయిలకొండ హాశిం వేయించిన శాసనం ఇది. ఈ శాసనం 13 పంక్తులలో ఉంది.

## ఇవికూడా చూడండి
* తెలంగాణ కోటలు

## మూలాలు


వర్గం:మహబూబ్ నగర్ లోని దర్శనీయ స్థలాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ కోటలు
వర్గం:మహబూబ్ నగర్ జిల్లా కోటలు